WICE วิ่งแรง 8% เฉียดเป้า 3.90 บาท ลุ้นประกาศกำไร Q2 นิวไฮ!
WICE วิ่งแรง 8% เฉียดเป้า 3.90 บาท ลุ้นประกาศกำไร Q2 นิวไฮ!
WICE วิ่งแรง 8% เฉียดเป้า 3.90 บาท ลุ้นประกาศกำไร Q2 นิวไฮ!
20 ก.ค. 2563

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 10.14 น. อยู่ที่ระดับ 3.68 บาท ปรับตัวขึ้น  0.28 บาท หรือ  8.24% สูงสุดที่ 3.70 บาท ต่ำสุดที่ 3.56 บาท ด้วยมูลค่าการซื้อขาย 71.71 ล้านบาท
ทั้งนี้ บล.โนมูระ พัฒนสิน แนะนำซื้อ ที่มูลค่าพื้นฐาน 3.90 บาท โดย WICE ถือเป็นอีกธุรกิจที่ได้รับประโยชน์จาก Covid-19 และเติบโตไปพร้อมกับกลุ่มอิเล็คทรอนิกส์ที่ผ่านจุดต่ำสุด คาดกำไรไตรมาส 2/2563 จะทำจุดสูงสุดใหม่รายไตรมาสที่ 36 ล้านบาท เติบโต 21% จากไตรมาสก่อน และเติบโต 271% จากช่วงเดียวกันเมื่อปีก่อน ตามรายได้เติบโตอานิสงส์จาก Covid-19 ผลักดันค่าระวางทรงตัวในระดับสูง และปริมาณงานขนส่งเพิ่มขึ้น
ขณะที่ พัฒนาการของบริษัทเอง ผลักดันธุรกิจใหม่ (ETL) พลิกเป็นกำไร สำหรับช่วงที่เหลือคาดกำไรยังมีโมเมนตัมดีต่อเนื่อง ปรับตัวเพิ่มขึ้นจากช่วงเดียวกันเมื่อปีก่อนถึงไตรมาส 4/2563 หนุนกำไรทั้งปีทำนิวไฮ เติบโต 80% จากช่วงเดียวกันเมื่อปีก่อน ส่วนภาวะเศณษฐกิจ และเด่นกว่าค่าเฉลี่ยอุตสาหกรรม และต่อเนื่อง ประมาณ 16/14% ในปี 2564-2565 ทั้งนี้แนะนำซื้อ ที่มูลค่าพื้นฐานปี 2563 ที่ 3.9 บาท อิง PER ปี 2563 ที่ 22.9 เท่า จาก
1.อยู่ในอุตสาหกรรม Megatrend ขยายตัวตามการค้าเอเชีย
2.ลูกค้าหลักเป็นกลุ่มสินค้าอิเล็กทรอนิกส์จึงได้รับประโยชน์จากกระแส Made in China 2025 และการพัฒนา 5G
3.ฐานลูกค้ายังเล็ก เมื่อเทียบ Market Size ซึ่งปัจจุบันบริษัทมีส่วนแบ่งการตลาดเพียง 3% โอกาสเติบโตได้อีกมหาศาล และมี Upside Risk จากโอกาสทำ M&amp;A/JV เพิ่มเติม
5.คาดให้ Dividend Yield สูงระดับ 4%